DF-viceborgmester afviste kampagne for at få flere indvandrere og unge til at stemme: »Jeg troede ikke mine egne ører«

Hvidovre Kommune har en lavere stemmeprocent end resten af landet. Alligevel stemte et stort flertal i kommunalbestyrelsen imod en række initiativer for at få flere unge samt tosprogede vælgere i stemmeboksen. »Vi ønsker ikke at hjælpe den yderste venstrefløj,« lyder det fra folketingsmedlem og viceborgmester, Mikkel Dencker (DF). Også Socialdemokratiet, som sidder med borgmesterposten, stemte imod.